recursal/SuperWikiNEXT-32B huggingface dataset:
Ο **Έρικ Κνούντσεν**, δαν.: *Erik Knudsen*, (1235-1303) ήταν Δανός δούκας και σενεσάλης (drost), γιος του Κανούτου, δούκα της Εσθονίας και της Χέντβιχ Σβάντεπολκντοτερ και επομένως εγγονός του Βάλντεμαρ Β΄ της Δανίας.   Το 1277 αναφέρθηκε ως ευγενής (junker).  Το 1279 έζησε στη Ζηλανδία στο αγρόκτημά του στο Σκάρσχολμ και ήταν ο επικεφαλής του συμβουλίου της κομητείας.  Το 1283 διορίστηκε ως ο σενεσάλης της Δανίας.  Το 1284 έγινε δούκας του Νότιου Χάλαντ.  Ήταν επίσης κύριος του Σκάρσχολμ. Το 1285 ανακηρύχθηκε ιππότης από τον βασιλιά της Σουηδίας. Είναι θαμμένος στο Ρίνγκστεντ.

Παραπομπές
----------

1. 1 2 3 4 5  «Erik Knudsen til Skarsholm». *geni\_family\_tree* (στα Αγγλικά). Ανακτήθηκε στις 24 Αυγούστου 2022.
2. ↑  Feldbæk, Ole (2003). *Gyldendal og Politikens Danmarkshistorie: 1700-1800. Den lange fred. Bd 9* (στα Δανικά). Gyldendalske boghandel. ISBN 978-87-89068-26-8.
3. ↑  Arup, Erik (1925). *Danmarks historie* (στα Δανικά). H. Hagerup. σελ. 318.
Συντεταγμένες: 44°47′N 20°23′E﻿ / ﻿44.783°N 20.383°E﻿ / 44.783; 20.383

Η Άντα Μέτζιτσα
Η **Άντα Μέτζιτσα** (*σερβικά : Ада Међица*) είναι συνοικία του Βελιγραδίου αλλά και νησάκι στον ποταμό Σάβο όπου βρίσκεται χτισμένος ο οικισμός. Διοικητικά ανήκει στο δήμο του Νέου Βελιγραδίου. 

Το νησί έχει σχήμα οβάλ, 1000 μέτρα μήκος και 200 πλάτος. Το νησί έχει πλούσια βλάστηση, δεν έχει μόνιμους κατοίκους αλλά εδώ έχουν τα εξοχικά του πολλοί κάτοικοι του Βελιγραδίου. 

Το όνομα Άντα Μέτζιτσα στα σερβικά σημαίνει *παραμεθόριο ποτάμιο νησί* γιατί ο ποταμός Σάβος αποτελούσε σύνορο για πολλά κράτη από την αρχαιότητα.

Εξωτερικοί σύνδεσμοι
--------------------

* Ada Međica photo page with texts στα σερβικά

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άντα Μέτζιτσα** |



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ada Međica  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Γκόλουμ
Το Γκόλουμ, ως ο κινηματογραφικός χαρακτήρας στην τριλογία «Ο Άρχοντας των Δαχτυλιδιών»
Ο **Γκόλουμ** (γεννήθηκε ως *Σμίγκολ*) είναι ένας φανταστικός χαρακτήρας από τα βιβλία του Τζ. Ρ. Ρ. Τόλκιν. Ο Γκόλουμ κάνει την πρώτη του εμφάνιση στο βιβλίο φανταστικής λογοτεχνίας του Τόλκιν, *Το Χόμπιτ*, και αργότερα παίζει κύριο ρόλο στα βιβλία της τριλογίας *Ο Άρχοντας των Δαχτυλιδιών*.

Ο Γκόλουμ είναι ένα Χόμπιτ που μεταλλάχτηκε σωματικά και τρελάθηκε, εξαιτίας της μακρόχρονης κατοχής του Ενός Δαχτυλιδιού.

Πήρε το Δαχτυλίδι σχεδόν 500 χρόνια πριν από τα γεγονότα του *Χόμπιτ*, όταν ψάρευε με τον συγγενή του Ντίγκολ. Όταν ο Ντίγκολ βρήκε το Δαχτυλίδι στον πάτο ενός ποταμού ο Σμίγκολ το απαίτησε ως δώρο γενεθλίων. Όταν όμως ο Ντίγκολ αρνήθηκε, ο Σμίγκολ, ήδη επηρεασμένος από το Δαχτυλίδι, τον στραγγάλισε και το πήρε. Ο Σμίγκολ κατάφερε να συγκαλύψει το φονικό και επέστρεψε στην οικογένειά του. Όμως το Δαχτυλίδι είχε ήδη αρχίσει να τον διαφθείρει και η συμπεριφορά του είχε αρχίσει να αλλάζει. Οι συγγενείς του άρχισαν να τον αποκαλούν κοροϊδευτικά ***Γκόλουμ***, λόγω του περίεργου βήχα του. Τελικά είχε διαφθαρεί από το Δαχτυλίδι τόσο πολύ, πνευματικά και σωματικά, που τον εκδίωξαν. Για αιώνες, μιας και το Δαχτυλίδι τον είχε κάνει αθάνατο, ο Γκόλουμ περιπλανιόταν στις ερημιές και τρεφόταν με ό,τι έβρισκε, όπως ωμά ψάρια και Γκόμπλιν. Με τον καιρό ο Γκόλουμ ξέχασε την έλλογη φύση του και μετατράπηκε σε κτήνος. Απέκτησε επίσης σύνδρομο διπλής προσωπικότητας, με την μία να εμφανίζεται καλόκαρδη και αφελής, σαν μικρό παιδί και την άλλη να είναι πονηρή, έξυπνη και κακιά. Επίσης του δημιουργήθηκε και μια αφύσικη λατρεία για το Ένα Δαχτυλίδι το οποίο αποκαλεί "πολύτιμό μου" (my precious). Τελικά κατέληξε στη σπηλιά κάτω απ' τα Ομιχλώδη Όρη όπου και τον συνάντησε ο Μπίλμπο Μπάγκινς. Μιλάει με ασυνήθιστο τρόπο, συνήθως στο α' πρόσωπο πληθυντικού αριθμού όταν αναφέρεται στον εαυτό του. Επίσης, χρησιμοποιεί παράγωγες λέξεις δικής του επινόησης παρόμοιες με τις αντίστοιχες. Για παράδειγμα, λέει "tricksy" αντί για "tricky" (= πονηρός). Συνήθως προσθέτει την κατάληξη -*es* στο τέλος των λέξεων στον πληθυντικό αριθμό, με αποτέλεσμα να δημιουργεί λέξεις όπως "hobbitses" αντί για "hobbits" (= χόμπιτ) και "birdses" αντί για "birds" (= πουλιά). Εμφανίζεται στο lego dimenishios και στο lego the lord of the rings σαν παίκτης βιντεο παιχνίδια.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 13381015
* LCCN: sh2004005885
* GND: 129177083

 |

 |
Οι **Αντίδραση** είναι ελληνικό punk/hardcore/thrash metal συγκρότημα που δημιουργήθηκε το 1985.

Ιστορία
-------

Το συγκρότημα Αντίδραση δημιουργήθηκε τον Δεκέμβριο του 1985 από τον Σπύρο Συντουλίδη. Η πρώτη τους συναυλία έγινε σε ένα σχολείο υπό κατάληψη. Συνέχισαν να κάνουν συναυλίες σε σχολεία και φεστιβάλ και το Μάρτιο του 1987 κατάφεραν να κυκλοφορήσουν το πρώτο τους demo με τίτλο *Άρρωστος κόσμος*. Η κυκλοφορία αυτή περιείχε δέκα τραγούδια και κυκλοφόρησαν μόνο 40 αντίτυπα στο ιστορικό Art Nouveau. Τρεις μήνες αργότερα ένα δεύτερο demo με τον τίτλο *Αντίδραση* και 19 τραγούδια κυκλοφόρησε στην τότε δυτική Γερμανία σε 500 αντίτυπα τα οποία εξαντλήθηκαν. Αμέσως μετά κυκλοφόρησε ένα τρίτο demo split αυτή τη φορά μαζί με τους Stress. Τότε έγιναν επαφές με δισκογραφικές έτσι ώστε να βγει ένα 7" ΕP κάτι που έγινε τον Ιούνιο του 1989 από την Wipeout Records σε μια περιορισμένη έκδοση 580 αντιτύπων τα οποία εξαντλήθηκαν αμέσως. Ήταν ο πρώτος hardcore δίσκος που κυκλοφόρησε στην Ελλάδα μιας και ως τότε τα περισσότερα συγκροτήματα της σκηνής έπαιζαν καθαρό punk. Την άνοιξη του 1990 μπήκαν στο στούντιο ηχογραφώντας καινούργια τραγούδια για το πρώτο τους LP Κατάσταση κινδύνου το οποίο κυκλοφόρησε το καλοκαίρι του ίδιου έτους. Μετά από αρκετές συναυλίες, το φθινόπωρο του 1991 κυκλοφόρησε το δεύτερό τους LP/CD με τίτλο Ενάντια, ενώ το 1996 κυκλοφόρησε το single *E*.Ακολούθησαν τα L.P. / CD "Παντού και πουθενά" (2006), Όρκος του μίσους (2012) και "Δυστοπία" (2019).

Ο κιθαρίστας τους Σπύρος έκανε 2 σόλο δουλειές με το προσωπικό του project κάτω από το όνομα *Ε* κυκλοφορώντας 2 πειραματικά tribal-ambient cd στην γερμανική ανεξάρτητη Interzone records. 

1.ΑΡΡΩΣΤΟΣ ΚΟΣΜΟΣ [1987 - TAPE] 

2.ΑΝΤΙΔΡΑΣΗ [1987 - TAPE] 

3.ΑΝΤΙΔΡΑΣΗ/Α'ΠΛΕΥΡΑ:STRESS [1988 - DEMO SPLIT TAPE] 

4.ΑΙΜΑ ΣΤΟΥΣ ΔΡΟΜΟΥΣ [1989 - EP] 

5.ΚΑΤΑΣΤΑΣΗ ΚΙΝΔΥΝΟΥ [1990 - LP] 

6.ΕΝΑΝΤΙΑ [1991 - LP,CD] 

7.E/RATS [1996 - EP] 

8.ΠΑΝΤΟΥ ΚΑΙ ΠΟΥΘΕΝΑ [2006 - CD] 

9.SLEIGHT OF HAND [2007 - CD] 

10.ΟΡΚΟΣ ΤΟΥ ΜΙΣΟΥΣ [2012 - LP] 

11.ΠΑΝΤΟΥ ΚΑΙ ΠΟΥΘΕΝΑ [2013 - LP] 

13 ΔΥΣΤΟΠΙΑ [2019 - LP]

Εξωτερικοί σύνδεσμοι
--------------------

* Αντίδραση στο Myspace
* Αντίδραση στο facebook
* Αντίδραση στο youtube
* Χοιρινο Κρεας + EΛ.ΑΣ(1992 - ζωντανα) στο YouTube
Ο **Λουκάς Μαργαρίτης του Χαράλαμπου** (9 Μαΐου 1943- 22 Οκτωβρίου 2021) ήταν Ομότιμος Καθηγητής Κυτταρικής Βιολογίας, Ηλεκτρονικής Μικροσκοπίας και Ραδιοβιολογίας στο Τμήμα Βιολογίας της Σχολής Θετικών Επιστημών του Πανεπιστημίου Αθηνών.

Βιογραφία
---------

Γεννήθηκε στις 9 Μαΐου 1943 στην  Νέα Ερυθραία Αττικής από Ρουμελιώτη πατέρα (Στείρι Βοιωτίας) και Μικρασιάτισσα μητέρα ( Αλάτσατα Μ. Ασίας). Πήγε στο Γυμνάσιο Κηφισιάς και σπούδασε Φυσική και Βιολογία στο Πανεπιστήμιο Αθηνών. Μαθήτευσε στους αειμνήστους καθηγητές Γεώργιο Πανταζή και Φώτη Καφάτο. Έκανε μεταδιδακτορικές σπουδές στο Πανεπιστήμιο Harvard με τον καθηγητή Κυτταρικής Βιολογίας Daniel Branton, Μετεκπαιδευτηκε στα Πανεπιστήμια Brandeis, Colorado, Johns Hopkins, και στα Ερευνητικά κέντρα EMBL, CNRS, MRC, CAMBRIDGE. Μετά την επάνοδο του στην Ελλάδα διορίστηκε σε θέση Επιμελητή στο Εργαστήριο Βιολογίας της Φυσικομαθηματικής Σχολής του Πανεπιστημίου Αθηνών. Έγινε Υφηγητής Βιολογίας και σταδιακά εξελέγη στις βαθμίδες Επίκουρου Καθηγητή, Αναπληρωτή Καθηγητή και Τακτικού Καθηγητή στο Τμήμα Βιολογίας του ΕΚΠΑ. Έχει λάβει μέρος σε πολυάριθμα διεθνή και ελληνικά Συνέδρια, ενώ έχει δημοσιεύσει 170 επιστημονικές εργασίες.

Συγγραφικό έργο
---------------

  

* Το εγωιστικό γονίδιο / Richard Dawkins · μετάφραση Λ. Μαργαρίτης, Α. Τσουκαλαδάκης. ISBN 960-7578-08-2, ISBN-13 978-960-7578-08-2
* Ραδιοβιολογία ακτινοβολίες και ζωή

Εξωτερικοί σύνδεσμοι
--------------------

* Βλέπε προσωπική ιστοσελίδα  Αρχειοθετήθηκε 2019-05-17 στο Wayback Machine.
* Βιογραφικό Ελληνικό  Αρχειοθετήθηκε 2019-05-31 στο Wayback Machine.
* Βιογραφικό Αγγλικό  Αρχειοθετήθηκε 2019-05-17 στο Wayback Machine.
Ο **Τιγκράν Ουζλιάν** είναι Ελληνογεωργιανός αρμένικης καταγωγής, πρώην πυγμάχος, γεννημένος στην Αμπχαζία της Γεωργίας στις 11 Φεβρουαρίου 1968. 

Αγωνίστηκε με τα χρώματα της ΑΕΚ και αναδείχτηκε πρωταθλητής Ελλάδος το 1994 και το 2001. 

Με την Εθνική Ελλάδος κατέκτησε το χάλκινο μετάλλιο στο ευρωπαϊκό πρωτάθλημα του 1998, το χάλκινο μετάλλιο στους Μεσογειακούς Αγώνες του 1997, και την πέμπτη θέση στο παγκόσμιο πρωτάθλημα του 1995. Συμμετείχε σε δύο Ολυμπιάδες το 1996 και το 2000. Στους Ολυμπιακούς Αγώνες του 2000 κατέκτησε την πέμπτη θέση.

Το 2001 ταξίδεψε στις ΗΠΑ για να αγωνιστεί επαγγελματικά μαζί με τους πυγμάχους της ΑΕΚ, Μιχάλη Αρναούτη και Νίκο Ανδρεάδη.

Η επιτυχία του στην Ολυμπιάδα του Σίδνεϊ του εξασφάλισε την πρόσληψή του στην πυροσβεστική με το βαθμό του αρχιπυροσβέστη. Τον Ιούλιο του 2010 προφυλακίστηκε ως ύποπτος για συμμετοχή σε εγκληματική οργάνωση που διέπραττε ληστείες και κλοπές και μετά από 18 μήνες αφέθηκε ελεύθερος με περιοριστικούς όρους. Είναι έγγαμος και έχει μια κόρη.

Εξωτερικοί σύνδεσμοι
--------------------

* olympionikes.gr[*νεκρός σύνδεσμος*]

Παραπομπές
----------

1. ↑  (Αγγλικά, Ρωσικά) *BoxRec*. 91934. Ανακτήθηκε στις 22  Απριλίου 2022.
2. ↑  Sport.gr Αρχειοθετήθηκε 2010-07-20 στο Wayback Machine. Συνελήφθη ο Ολυμπιονίκης Τιγκράν Ουζλιάν, 3-7-2010.
3. ↑  Αποφυλακίστηκε ο μεγάλος Τιγκράν Ουζλιάν!
**Προσόμοιον** ονομάζεται σε ένα σύνολο τροπαρίων τα τροπάρια εκτός τού πρώτου, που ακολουθούν το μέλος τού πρώτου από αυτά, το οποίο έχει ιδιαίτερη (δική του) μελωδική γραμμή και ονομάζεται αυτόμελο. Π.χ. στο Κοντάκιο ο πρώτος οίκος είναι αυτόμελο και οι υπόλοιποι προσόμοιοι αυτού.

Κάτι ανάλογο συμβαίνει στον ειρμό (πρώτη στροφή) σε κάθε ωδή τού Κανόνα, όπου ο ειρμός έχει δικό του μέλος, ενώ οι υπόλοιπες στροφές (τροπάρια) της ωδής ακολουθούν πιστά το μέλος τού ειρμού.

Στα Λειτουργικά βιβλία, χειρόγραφα ή έντυπα δηλώνεται πάντοτε ο Ήχος και το αυτόμελο: "Προσόμοιον, Ήχος ... προς το ...".

Το σύστημα αυτόμελο-προσόμοια έχουμε συνήθως στα Στιχηρά και τα Απόστιχα, δηλ. τροπάρια που άδονται μετά τους τελευταίους στίχους Ψαλμών, στην αρχή και το τέλος αντίστοιχα ακολουθιών, όπως είναι ο Εσπερινός και ο Όρθρος. Το πλήθος των τροπαρίων εξαρτάται από το μέγεθος της εορτής, που μπορεί Κανόνας της να είναι εις δ΄ ή εις ς΄ ή εις η΄ ωδές, όπως ορίζει το Τυπικό της Εκκλησίας.

Πηγές
-----

* Θεοχάρης Δετοράκης, *Βυζαντινή Υμνογραφία* (Πανεπιστημιακές παραδόσεις), Ηράκλειο2 1997.

Δείτε επίσης
------------

* Βυζαντινή μουσική
Οι Cheap Trick παίζουν το 1978 στο Charlotte, North Carolina, στο Park Center
Οι **Cheap Trick** είναι ένα αμερικάνικο ροκ συγκρότημα από το Rockford, Illinois, το οποίο σχηματίστηκε το 1973. Η κλασσική διαμόρφωση της μπάντας αποτελούταν από τον τραγουδιστή Robin Zander, τον κιθαρίστα Rick Nielsen, τον μπασίστα Tom Petersson και τον ντράμερ Bun E. Carlos.

Οι Cheap Trick κυκλοφόρησαν το πρώτο τους album το 1977 και άρχισαν να αποκτούν δημοσιότητα πρώτα στην Ιαπωνία μετά το δεύτερο άλμπουμ τους, το In Color, αργότερα τον ίδιο χρόνο. Το συγκρότημα όμως θα γνωρίσει μεγάλη δημοτικότητα μετά το αυτό-ονομαζόμενο άλμπουμ τους, Cheap Trick at Budokan, κατά το οποίο άρχισε να σχηματίζεται ο καθοριστικός τους ήχος - η απήχηση των ήχων των Beatles με την ταχύτητα και την ενέργεια του Punk Rock. Οι Los Angeles Times έγραψαν "Οι Cheap Trick απέκτησαν φήμη κάνοντας το Beatlesque κάτι πιο λαμπερό, σκληρό και αμερικανικό. Έχουν συχνά αναφερθεί από τον ιαπωνικό τύπο ως "Αμερικανοί Beatles".

Οι Cheap Trick ανέβηκαν στα Top 10 U.S. τσαρτς το 1979 με το "I Want You to Want Me" και κατέλαβε την κορυφή των τσαρτς το 1988 με το "The Flame".

Ιστορία
-------

### Προέλευση (1969-1975)

Cheap Trick σε live συναυλία το 1977
Το 1967 ο Rick Nielsen σχημάτισε τους Fuse μαζί με τον Tom Peterson, ο οποίος συμμετείχε σε μία άλλη μπάντα από το Rockford, Illinois τους The Bo Weevils. Το 1972-1973 άρχισαν να αποκαλούνται ως "Sick Man of Europe". Σύμφωνα με την Rolling Stone, το συγκρότημα υιοθέτησε το όνομα "Cheap Trick" στις 25 Αυγούστου 1973.

Κληρονομιά
----------

To 2016 οι "Cheap Trick" εισήχθησαν στο Rock and Roll Hall of Fame.

Οι Cheap Trick έχουν εμφανιστεί σε live εμφανίσεις πάνω από 5.000 φορές και έχει πουλήσει περισσότερο από 20 εκατομμύρια άλμπουμ.

Μέλη
----

* Robin Zander- βασικά φωνητικά, ρυθμική κιθάρα (1974-σήμερα)
* Rick Nielsen- βασική κιθάρα, πλήκτρα, πίσω φωνητικά (1973-σήμερα)
* Tom Petersson-πίσω φωνητικά (1973-1980, 1987-σήμερα)
* Dax Nielsen - ντραμς (2001(τουρ), 2010-σήμερα)

Δισκογραφία
-----------

* *Cheap Trick* (1977)
* *In Color* (1977)
* *Heaven Tonight* (1978)
* *Dream Police* (1979)
* *All Shook Up* (1980)
* *One on One* (1982)
* *Next Position Please* (1983)
* *Standing on the Edge* (1985)
* *The Doctor* (1986)
* *Lap of Luxury* (1988)
* *Busted* (1990)
* *Woke Up with a Monster* (1994)
* *Cheap Trick* (1997)
* *Special One* (2003)
* *Rockford* (2006)
* *The Latest* (2009)
* *Bang, Zoom, Crazy... Hello* (2016)
* *We're All Alright!* (2017)

* *Christmas Christmas* (2017)

Παραπομπές
----------

1. ↑  «Cheap Trick». *Discogs* (στα Αγγλικά). Ανακτήθηκε στις 24 Μαΐου 2019.
2. ↑  «Cheap Trick: 'We don't want to do wimp versions of ourselves'». *USA TODAY* (στα Αγγλικά). Ανακτήθηκε στις 24 Μαΐου 2019.
3. ↑  «Cheap Trick's lead singer Robin Zander set to rock The Ranch». *Naples Daily News* (στα Αγγλικά). Ανακτήθηκε στις 24 Μαΐου 2019.
Το **Μουσείο Κλασικών Μοτοσικλετών της Κύπρου** είναι μουσείο στη Λευκωσία. Το μουσείο είναι αφιερωμένο στην ιστορία των μοτοσυκλετών από το 1914 έως το 1983.

Η συλλογή του μουσείου ξεπερνά τις 150 μοτοσικλέτες. Στο μουσείο εκτίθονται μοτοσικλέτες των εταιρειών AJS, MV Agusta, Απαράμιλλο, Norton, BSA, Triumph, Ariel, BMW, James, Moto Guzzi, Royal Enfield και άλλες.

Ο Ανδρέας Νικολάου πρωτοστάτησε στην δημιουργία του μουσείου.

Μια εκ των μοτοσικλετών που εκτίθονται στο μουσείο ανήκε στον Στυλιανό Λένα.

Μια άλλη μοτοσικλέτα που εκτίθεται στο μουσείο ανήκε στον Ζέκι Ισά, τον πρώτο παγκύπριο πρωταθλητή μοτοσικλέτας.

Τρεις μοτοσικλέτες ανήκαν στην αστυνομική συνοδεία του Αρχιεπισκόπου Μακαρίου.

Παραπομπές
----------

1. ↑  The Cyprus Classic Motorcycle Museum Αρχειοθετήθηκε 2012-02-27 στο Wayback Machine. Cyprus Tourism Organisation.
2. ↑  The Cyprus Classic Motorcycle Museum Αρχειοθετήθηκε 2012-02-27 στο Wayback Machine. Cyprus Tourism Organisation.
Ο **Αλέξανδρος** ήταν χριστιανός επίσκοπος της Απάμειας στη Συρία, στην διάρκεια του 5ου αιώνα.

Ήταν ένας εκ των μετριοπαθών Ανατολικών επισκόπων κατά την διάρκεια του νεστοριανού ζητήματος, καθώς και ένας εκ των οκτώ επισκόπων οι οποίοι εκπροσώπησαν την παράταξη του Ιωάννη Αντιοχείας ενώπιον του Αυτοκράτορα Θεοδόσιου Β΄. Ο Αλέξανδρος εστάλη μαζί με τον ομώνυμό του, Αλέξανδρο Ιεραπόλεως, από τον Ιωάννη Αντιοχείας στη Σύνοδο της Εφέσου το 431. Οι δύο Αλέξανδροι ανέφεραν πως, καθώς ο Ιωάννης δεν είχε ακόμη φτάσει στην Έφεσο, η σύνοδος, ως αποτέλεσμα, δεν ήταν δυνατό να ξεκινήσει δίχως αυτόν.

Επιστολή του διασώζεται γραμμένη στα λατινικά εντός της *Nova Collectio Conciliorum* του Ετιέν Μπαλύζ, σ. 834. κ. 132, Παρίσι, 1683.

Παραπομπές
----------

1. ↑  (πολλαπλές γλώσσες) *Virtual International Authority File*. OCLC. Dublin. 24990012. Ανακτήθηκε στις 25  Μαΐου 2018.
2. ↑   «Alexander (Early Bishops)». *Catholic Encyclopedia*. New York: Robert Appleton Company. 1913.
3. ↑  Christie, Albany James (1867). «Alexander». Στο: William Smith, επιμ. **A Dictionary of Greek and Roman Biography and Mythology**. **1**. Boston: Little, Brown and Company, σσ. 112. .  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Απριλίου 2007. Ανακτήθηκε στις 9 Νοεμβρίου 2017. CS1 maint: Unfit url (link)
4. ↑   «Robber Council of Ephesus». *Catholic Encyclopedia*. New York: Robert Appleton Company. 1913.
Ο **Μίστερ Σποκ (Mr. Spock)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,30. Ανακαλύφθηκε το 1971 από τον Αμερικανό αστρονόμο Τζέιμς Γκίμπσον, που παρατηρούσε από το Ελ Λεονθίτο της Αργεντινής.

Η ονομασία
----------

Ο Γκίμπσον έδωσε στον αστεροειδή το όνομα του γάτου του, τον οποίο είχε ήδη ονομάσει με το όνομα του γνωστού ήρωα της τηλεοπτικής σειράς επιστημονικής φαντασίας *Σταρ Τρεκ*. Σύμφωνα με τον Γκίμπσον, ο γάτος ήταν, όπως και ο τηλεοπτικός ήρωας, *«ατάραχος, λογικός, ευφυής, και είχε μυτερά αυτιά»*. Ο γάτος είχε συνοδεύσει το αφεντικό του σε αστρονομικές παρατηρήσεις στις ΗΠΑ, την Αφρική και τη Νότια Αμερική. Η ονοματοδοσία δημιούργησε θόρυβο και η Διεθνής Αστρονομική Ένωση απεφάσισε σχετικά ότι θα αποθαρρυνόταν η ονοματοδοσία με ονόματα κατοικίδιων ζώων. Από τότε πάντως μερικοί άλλοι αστεροειδείς έχουν ονομασθεί με ονόματα ηρώων του *Σταρ Τρεκ* και άλλων μορφών της λαϊκής κουλτούρας, όπως οι Μπητλς.

Φυσικά χαρακτηριστικά
---------------------

Η μέση διάμετρος του Μίστερ Σποκ εκτιμάται σε 21,29 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,118 ± 0,020. Ο Μίστερ Σποκ περιστρέφεται γύρω από τον εαυτό του μία φορά κάθε 6 ώρες και 43 λεπτά.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2308 Σιλτ | 2309 Μίστερ Σποκ | 2310 Ολσανίγια |
Τα **3α Βραβεία της Εθνικής Ένωσης Κριτικών των ΗΠΑ**, που απονεμήθηκαν από την Εθνική Εταιρεία Κριτικών Κινηματογράφου τον Ιανουάριο του 1969, τίμησαν τους καλύτερους στον κινηματογράφο για το 1968.

Νικητές
-------

### Καλύτερη ταινία

1. ***Η ντροπή***2. *Πρόσωπα*3. *Ένα Σαββατοκύριακο*

### Καλύτερος Σκηνοθέτης

* Ίνγκμαρ Μπέργκμαν – *Η ντροπή* και *Η ώρα του λύκου*

### Καλύτερος Ηθοποιός

* Περ Όσκαρσον – *Η πείνα*

### Καλύτερη Ηθοποιός

* Λιβ Ούλμαν – *Η ντροπή*

### Καλύτερος Β' Ανδρικός Ρόλος

* Σέιμορ Κασέλ – *Πρόσωπα*

### Καλύτερος Β' Γυναικείος Ρόλος

* Μπίλι Γουάιτλο – *Charlie Bubbles*

### Καλύτερο Σενάριο

* Τζον Κασσαβέτης – *Πρόσωπα*

### Καλύτερη Φωτογραφία

* Ουίλιαμ Α. Φρέικερ – *Μπούλιτ*

### Ειδικό Βραβείο (για ντοκιμαντέρ μεγάλου μήκους)

* *Η τραγωδία του Βιετνάμ*
* *Warrendale*

### Ειδικό Βραβείο (για μεγάλου μήκους animation)

* *Το κίτρινο υποβρύχιο*

Παραπομπές
----------

1. ↑  Weiler, A. H. (7 January 1969). «'Shame' by Bergman Wins 3 Film Awards». *The New York Times*.. Ανακτήθηκε στις 3 January 2018.
2. ↑  «Swedish Film Voted Best». *The Calgary Herald*. 9 January 1969.. Ανακτήθηκε στις 3 January 2018.

Εξωτερικοί σύνδεσμοι
--------------------

* Προηγούμενα Βραβεία
Συντεταγμένες: 51°45′52″N 19°27′26″E﻿ / ﻿51.76444°N 19.45722°E﻿ / 51.76444; 19.45722

Το **Μνημείο του Γιούλιαν Τούβιμ** είναι μπρούντζινο μνημείο που βρίσκεται στην Οδό Πιοτρκόφσκα 104, μπροστά από το Παλάτι του Γιούλιους Χάινσλ, στο Λοτζ της Πολωνίας. Το μνημείο αποκαλύφθηκε στις 10 Απριλίου 1999 και ο δημιουργός του είναι ο Βόιτσεχ Γκρινιέβιτς.

Το μνημείο δείχνει σε φυσικό μέγεθος τον Γιούλιαν Τούβιμ να κάθεται σε ένα παγκάκι σε μια στάση, που δίνει την εντύπωση ότι ο ποιητής ακούει κάποιον που κάθεται δίπλα του. Η θέση στον παγκάκι δίπλα στον Τούβιμ είναι ελεύθερη, κάτι που επιτρέπει στον θεατή να καθίσει δίπλα του και να συμπάσχει με τον ρόλο του ατόμου που του μιλά. Η μύτη του γλυπτού έχει φθαρεί λόγω του αστικού μύθου ότι το τρίψιμο της μύτης του Γιούλιαν Τούβιμ φέρνει ευτυχία.

Το γλυπτό είναι μέρος της λεγόμενης Έκθεσης των Σπουδαίων Λοτζιανών (Galeria Wielkich Łodzian) - μια ομάδας υπαίθριων μπρούντζινων μνημείων, τοποθετημένα σε διάφορα σημεία της οδού Πιοτρκόφσκα από το 1999.

Αγαλματίδια
-----------

Κατά τη διάρκεια της βασιλείας του Κσίστοφ Γιαγκιέουο στο Λοτζ, η μινιατούρα του αγάλματος απονεμήθηκε ως βραβείο στον Δήμαρχο του Λοτζ για τα εξαιρετικά επιτεύγματα στην προβολή της πόλης.

Σύμβολο του Λοτζ
----------------

Το 2003, το μνημείο επιλέχθηκε στην πρώτη θέση σε δημοσκόπηση για το «Γλυπτό της Χρονιάς». Το 2004, ο δημιουργός του μνημείου, Βόιτσεχ Γκρινιέβιτς, έλαβε διάκριση από τον Πολωνικό Τουριστικό Οργανισμό στον διαγωνισμό «Τουριστικά Αναμνηστικά από την Περιφέρεια» για το «Παγκάκι του Τούβιμ» - σύμβολο του Λοτζ. Το 2009, το «Παγκάκι του Τούβιμ» προτάθηκε σε διαγωνισμό για τα «7 Θαύματα του Λοτζ».

Παραπομπές
----------

1. 1 2 3  «Ławeczka Juliana Tuwima - Śladami łódzkich Żydów». Αρχειοθετήθηκε από το πρωτότυπο στις 3 Μαΐου 2013. Ανακτήθηκε στις 2 Νοεμβρίου 2021.
2. ↑  «Ławeczka Tuwima dla Blue Cafe - Urząd Miasta Łodzi». Αρχειοθετήθηκε από το πρωτότυπο στις 20 Φεβρουαρίου 2009. Ανακτήθηκε στις 2 Νοεμβρίου 2021.
3. ↑  «Ławeczka nagrodzona» (στα Πολωνικά). [*νεκρός σύνδεσμος*]
4. ↑  «Polska: Najlepsze pamiątki». Αρχειοθετήθηκε από το πρωτότυπο στις 2 Νοεμβρίου 2021. Ανακτήθηκε στις 2 Νοεμβρίου 2021.
5. ↑  «Tuwim z żywicy». Αρχειοθετήθηκε από το πρωτότυπο στις 17 Φεβρουαρίου 2016. Ανακτήθηκε στις 2 Νοεμβρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μνημείο του Γιούλιαν Τούβιμ (Λοτζ)** |

* Δημιουργικό Λοτζ - Βόιτσεχ Γκρινιέβιτς - ρεπορτάζ στον ιστότοπο TVP
* Wojciech Gryniewicz, Pomnik Ławeczka Tuwima στο YouTube
* Wojciech Gryniewicz, Ławeczka Tuwima στο YouTube
Το **Ξημερώνει** είναι θεατρικό έργο του Νίκου Καζαντζάκη.

Υπόθεση
-------

Η Λαλώ είναι σύζυγος ενός εύπορου αστού, του Αλέκου, και μητέρα ενός μικρού κοριτσιού, της Χρυσούλας. Η οικογένεια ζει ευτυχισμένη μέχρι τη στιγμή που ο αδερφός του Αλέκου, Φίλιππος, αποφασίζει να τους επισκεφθεί αναπάντεχα. Η Λαλώ είναι κρυφά ερωτευμένη με τον Φίλιππο, ο οποίος ανταποκρίνεται στα αισθήματά της. Αδυνατεί να καταπνίξει τον έρωτά της, ούτε, όμως, μπορεί να φύγει μαζί του, εγκαταλείποντας την κόρη της αλλά ούτε και να συνάψει μαζί του παράνομη σχέση, όπως τη συμβουλεύει η φίλη της, Φωφώ. Η ηρωίδα παλεύει με όλες τις δυνάμεις της σε μια άνιση μάχη μεταξύ των παρακείμενων εξωτερικών παραγόντων και του εσωτερικού συναισθηματικού κόσμου της. Τελικά, αποφασίζει τη λύτρωση από το μαρτύριό της, αυτοκτονώντας.

Παρατηρήσεις
------------

Υποβλήθηκε τον Ιανουάριο του 1907 στον Παντελίδειο Δραματικό Διαγωνισμό του Εθνικού Πανεπιστημίου Αθηνών και επαινείται από τον Σπυρίδωνα Λάμπρο αλλά δεν βραβεύεται, διότι διατυπώνονται επιφυλάξεις για το τολμηρό περιεχόμενο. Το έργο ανεβαίνει το καλοκαίρι του ίδιου χρόνου στο θέατρο *Αθήναιον* του Θωμά Οικονόμου, με την Ευαγγελία Παρασκευοπούλου στον κεντρικό ρόλο.
Το θεατρικό έργο περιγράφει το ηθικό δίλημμα και το συναισθηματικό μαρτύριο της κεντρικής ηρωίδας, Λαλώς, η οποία βρίσκεται αντιμέτωπη από τη μία, με την οικογενειακή ισορροπία και τον κοινωνικό καθωσπρεπισμό και από την άλλη, με την προσωπική επιθυμία της. Ο Καζαντζάκης συγγράφει το κείμενο σαφέστατα επηρεασμένος από την εποχή του, ενώ το θέμα του είναι παρόμοιο με την πλοκή του μυθιστορήματος Άννα Καρένινα του Τολστόι.
Μελετητές επισημαίνουν τα αυτοβιογραφικά στοιχεία του έργου: η Λαλώ είναι η Γαλάτεια, η οποία εκείνη την εποχή χρησιμοποιεί το ψευδώνυμο *Lalo de Castro*. Ο καταπνιγμένος έρωτας μάλλον προερχόταν από τη δική του τη μεριά, σύμφωνα με τις μαρτυρίες της εποχής.

Εκδόσεις
--------

* Νίκου Καζαντζάκη, Ξημερώνει, Δράμα εις πράξεις τρεις. επιμ. Νίκος Μαθιουδάκης, Αθανάσιος Καρασίμος,Εκδόσεις Καζαντζάκη, 2013

Πηγές
-----

* Βάλτερ Πούχνερ, «Ξημερώνει», Ανθολογία Νεοελληνικής Δραματουργίας,τομ.Β-βιβλίο 2, Από την Επανάσταση του 1821 ως την Μικρασιατική Καταστροφή, εκδ. Μ.Ι.Ε.Τ. Αθήνα, 2006, σελ.558-578
Ο **Ανδρέας Ιωαννίδης** είναι Κύπριος ποδοσφαιριστής που αγωνιζόταν στο χώρο της μεσαίας γραμμής. Αγωνίστηκε για 20 χρόνια στη Νέα Σαλαμίνα Αμμοχώστου.

Βιογραφικό
----------

Γεννήθηκε στις 29 Νοεμβρίου 1975 στη Λευκωσία και ξεκίνησε την επαγγελματική του καριέρα το 1998 από την Νέα Σαλαμίνα Αμμοχώστου. Παρέμεινε στην ομάδα αυτή και τα 20 χρόνια της καριέρας του, ακόμα και σε δύσκολες συνθήκες. Τα τελευταία χρόνια ήταν και ο ποδοσφαιρικός αρχηγός της ομάδας του. Αποτελεί το δωδέκατο παίχτη σε συμμετοχές στην ιστορία της Νέας Σαλαμίνας με 204 συμμετοχές. Τελευταίος αγώνας του ήταν στις 9 Ιανουαρίου 2008 με αντίπαλο την Ομόνοια σε αγώνα κυπέλλου.   
 
Στις 25 Ιουλίου 2009 η Νέα Σαλαμίνα έδωσε φιλικό παιχνίδι προς τιμή του με αντίπαλο την Ανόρθωση στο στάδιο Αμμόχωστος (0-1). Τον **Αντρέα Ιωαννίδη** τίμησαν οι: Σωματείο Νέας Σαλαμίνας, Πανκύπριος Σύνδεσμος Ποδοσφαιριστών, Δήμος Λάρνακας, Αδελφοί Ανδρέου, Ποδοσφαιριστές Νέας Σαλαμίνας, Σωματείο Ανόρθωσης, Σύνδεσμος διαιτητών Κύπρου, οικογένεια Σιειτάνη, Παλαίμαχοι ποδοσφαιριστές Νέας Σαλαμίνας, εφημερίδα Αθλητικό Βήμα, Ιατρικό τιμ Νέας Σαλαμίνας, Σωματείο Νέας Σαλαμίνας Δρομολαξιάς, Red club, φίλοι Νέας Σαλαμίνας, Δήμος Αμμοχώστου και φυσικά από την οικογένεια του (γονείς, σύζυγο και παιδιά)
.

Τίτλοι
------

* Κύπελλο: Συμμετοχή στον τελικό Κύπελλο 2001
* Πρωτάθλημα Β΄ κατηγορίας **(2)** :2002, 2004.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  «Υποστολή σημαίας». sport-fm. Ανακτήθηκε στις 22 Ιουλίου 2009. [*νεκρός σύνδεσμος*]
2. ↑  «Τιμητική Ιωαννίδη». sport-fm. Αρχειοθετήθηκε από το πρωτότυπο στις 27 Ιουλίου 2009. Ανακτήθηκε στις 22 Ιουλίου 2009.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Andreas Ioannides  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Πριγκιπάτο του Μπίρκενφελντ** (Fürstentum Birkenfeld) έχει το όνομα του άπο την πόλη και περιοχή Μπίρκενφελντ στη Ρηνανία-Παλατινάτο στη Γερμανία. Η περιοχή οριοθετείται από (από το νότο και με τη φορά του ρολογιού), με τις περιφέρειες του Σάνκτ Βέντελ (Sankt Wendel) του Σάαρ (Saarland), του Τριρ Σάαμπουργκ (Trier-Saarburg), του Μπέρνκάστελ Βίτλιχ (Bernkastel-Wittlich), του Ράιν Χούνσρουκ (Rhein/Hunsrück), του Μπάντ Κρόιτσναχ (Bad Kreuznach) και του Κούζελ (Kusel).

Ιστορία
-------

Στην ιστορία ο ποταμός Νάε (Nahe) ήταν ένα τμήμα γραμμής μεταξύ δύο μικροσκοπικών Πριγκιπάτων: του Πριγκιπάτου του Μπίρκενφελντ(Birkenfeld) το οποίο ευρισκόταν δυτικά του ποταμού Νάε (Nahe) και του Πριγκιπάτου του Λίχτενμπεργκ (Lichtenberg) που ευρισκόταν ανατολικά του ποταμού. Το Πριγκιπάτο του Μπίρκενφελντ (Birkenfeld) προσαρτήθηκε στο Όλντεμπουργκ (Oldenburg) το 1817 την στιγμή που και το Πριγκιπάτο Λίχτενμπεργκ (Lichtenberg) δόθηκε στο Δουκάτο της Σαξονιας-Κοβούργου (Sachsen-Coburg).Τέλος το Πριγκιπάτο του Μπίρκενφελντ (Birkenfeld) εξαγοράσθηκε από την Πρωσία το 1834 και έγινε η περιοχή του Νομού του Σάνκτ Βέντελ (Sankt Wendel).

Μετά το Δεύτερο Παγκόσμιο Πόλεμο το νότιο ήμισυ του Νομού του Σάνκτ Βέντελ (Sankt Wendel) παραχωρήθηκε ως έδαφος στο Σαάρ(Saarland) ,και το υπόλοιπο μικρό μέρος που απομένει στην Πρωσία στη συνέχεια αποκαλείται επισήμως Restkreis Sankt Wendel δηλαδή ( "υπόλοιπο διαμέρισμα του Sankt Wendel").Το 1937 η περιοχή του Όλντεμπουργκ και Μπίρκενφελντ (Oldenburgian Birkenfeld) συγχωνεύθηκε με την υπόλοιπη περιοχή του Σανκτ Βέντελ(Sankt Wendel) για να αποτελέσουν το νέο πρωσικό διαμέρισμα του Μπίρκενφελντ(Birkenfeld).

Μετά τον Β 'Παγκόσμιο Πόλεμο ακόμη 24 χωριά του Μπίρκενφελντ (Birkenfeld) παραχωρήθηκαν στο Σάαρ(Saarland). Έτσι, πριν από το 1970, η περιοχή πήρε τη σημερινή της μορφή.

Γεωγραφία
---------

Ο ποταμός Νάε (Nahe) περνά μέσα από την περιοχή από βορρά προς νότο. Το τμήμα δυτικά του ποταμού βρίσκεται στην ανατολική πλαγιά του Βουνού Χούνσρουκ (Hunsrück).

Σημερινές Πόλεις του πρώην Πριγκιπάτου
--------------------------------------

* Μπάουμχόλντερ (Baumholder)
* Μπίρκενφελντ (Birkenfeld)
* Ίνταρ Όμπερσταιν (Idar-Oberstein)
* Μπίρκενσταιν (Birkenstein)
* Χέρσταιν (Herrstein)

Βιβλιογραφία
------------

* Μεγάλη ελληνική Εγκυκλοπαίδεια, τόμος δωδέκατος "*Ζαχάρωφ - Ιλισός*" .Εκδόσεις Πυρσός, Αθήνα, 1930
* Hansjürgen Hilgert: Ami, bleib hier – Die Baumholderstory Deutschland, 2007 D

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 248154306
* LCCN: no2022069643
* GND: 4225506-5

 |

 |
Φάλαγγα του Σώματος Μεταφορών μεταφέρει εξοπλισμό της Εθνοφυλακής. Πύλη Βραδεμβούργου, Βερολίνο, Φεβρουάριος 1945. Φωτ. Γερμανικού Ομοσπονδιακού Αρχείου
Το **Σώμα Μεταφορών του Εθνικοσοσιαλιστικού Κόμματος** (*Nationalsozialistisches Kraftfahrkorps (NSKK)*) ήταν κομματικός κλάδος (*Gliederung*) του Εθνικοσοσιαλιστικού Κόμματος. Άρχισε να οργανώνεται ήδη από το 1931 με στόχο την διασφάλιση ευχερών μετακινήσεων των ανδρών των SA. Το 1933, ύστερα από την «πτώση» των SA το έργο του μετατράπηκε σε εκπαιδευτικό, ώστε να αποκτήσουν σχετικές δεξιότητες οι άνδρες του Κόμματος για μελλοντική χρήση τους από τις Ένοπλες Δυνάμεις. Ταυτόχρονα, τα εκπαιδευμένα μέλη παρείχαν τις υπηρεσίες τους για τις μεταφορές συνεργείων και υλικών άλλων οργανώσεων, όπως η Οργάνωση Τοτ.

Ως κλάδος του Κόμματος το NSKK διέθετε τις δικές του, τοπικές οργανώσεις, που αποκαλούνταν «Motorobergruppen» για μια ευρύτερη περιοχή και «Motorgruppen» σε απόλυτα τοπικό επίπεδο. Η υπαγωγή σε κάποια τοπική οργάνωση ήταν απόλυτα εθελοντική.

Με την έναρξη του Β΄ Παγκοσμίου Πολέμου οι σκοποί της οργάνωσης μεταβλήθηκαν και πάλι:

* Ανέλαβε την προστρατιωτική εκπαίδευση μελών της Χιτλερικής Νεολαίας (*Hitler-Jugend (HJ)*) που, μελλοντικά, θα αναλάμβαναν υπηρεσία σε μηχανοκίνητες μονάδες.
* Ανέλαβε την υπηρεσία βοηθητικών μεταφορών για την υποστήριξη των μονάδων της Βέρμαχτ. Οι βοηθητικές αυτές μονάδες οργανώθηκαν σε ξεχωριστές ταξιαρχίες.
* Εκπαίδευε νέα άτομα στην οδήγηση θωρακισμένων οχημάτων και αρμάτων μάχης.
* Εκπαίδευε άτομα της Εθνοφρουράς (*Volkssturm*) ανέλαβε την εκπαίδευση των μελών της στην οδήγηση οχημάτων, ώστε να καταστεί αυτόνομη.

Πηγές, Αναφορές
---------------

*Technical Manual: Handbook on German military Forces*, U.S War Department, TM-E 30-451

Εξωτερικοί σύνδεσμοι
--------------------

* Πολυμέσα σχετικά με το θέμα  Nationalsozialistisches Kraftfahrkorps στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 168589310
* LCCN: n84093325
* GND: 1016875-8
* SUDOC: 144141795

 |

 |
**Ο Πρόσπερο Κολόννα ντι Σάρρα(**17 Ιανουαρίου 1707 – 20 Απριλίου 1765) ήταν Ιταλός καρδινάλιος της οικογένειας των δούκων του Καρμπονιάνο. Ήταν αδελφός του καρδινάλιου Τζιρόλαμο Κολόννα ντι Σάρρα.

Βιογραφία
---------

Ονομάστηκε Καρδινάλιος-Διάκονος στη συνθήκη της 9ης Σεπτεμβρίου 1743 από τον Πάπα Βενέδικτο ΙΔ', ο οποίος του έδωσε απαλλαγή επειδή είχε αδέρφια στο Κολέγιο των Καρδιναλίων και επειδή δεν έλαβε τις ελάσσων διαταγές. Διάκονος χειροτονήθηκε μόλις το 1745. Ενήργησε ως έπαρχος της Αποστολικής Υπογραφής της Χάριτος. Συμμετείχε στο Παπικό κονκλάβιο, 1758. Κατά τη διάρκεια του εορτασμού του έλαβε υποψηφιότητα στη θέση του προστάτη του Βασιλείου της Γαλλίας (στις 9 Ιουνίου 1758).

### Θάνατος

Πέθανε στις 20 Απριλίου 1765 στη βίλα του στην Πόρτα Πία της Ρώμης. Ο θάνατός του ήταν ξαφνικός, οπότε δεν άφησε διαθήκη. Παρά το γεγονός ότι υπέφερε από φυματίωση για πολλά χρόνια , η αιτία θανάτου ήταν η νεφρική ανεπάρκεια. Επιμνημόσυνη δέηση γι' αυτόν τελέστηκε στον ναό του Αγίου Μαρκέλλου στη Ρώμη. Τα λείψανα του καρδινάλιου θάφτηκαν στον οικογενειακό τάφο που βρίσκεται στο παρεκκλήσι της Πατριαρχικής Βασιλικής της Santa Maria Maggiore.

Σημειώσεις
----------

1. ↑  *Τσεχική Εθνική Βάση Δεδομένων Καθιερωμένων Όρων*. ola2014832596. Ανακτήθηκε στις 23  Νοεμβρίου 2019.
2. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. codisp. Ανακτήθηκε στις 19  Οκτωβρίου 2020.
3. ↑  Ανακτήθηκε στις 10  Ιουλίου 2019.
4. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. codisp. Ανακτήθηκε στις 29  Ιανουαρίου 2021.
5. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. codisp. Ανακτήθηκε στις 4  Φεβρουαρίου 2021.
6. ↑  «Ludwig von Pastor History of the Popes vol. XXXVI, London 1941, p.151».  H παράμετρος `|url=` είναι κενή ή απουσιάζει (βοήθεια)
7. ↑   .  Missing or empty `|title=` (βοήθεια)
Τα **15α Βραβεία της Εθνικής Ένωσης Κριτικών των ΗΠΑ**, που απονεμήθηκαν στις 6 Ιανουαρίου 1981, τίμησαν την καλύτερη κινηματογραφική παραγωγή του 1980.

Νικητές
-------

### Καλύτερη Ταινία

1. ***Μέλβιν και Χάουαρντ***</br> 2. *Οργισμένο είδωλο*</br> 2. *Ο σώζων εαυτόν σωθήτω*

### Καλύτερος Σκηνοθέτης

1. **Μάρτιν Σκορσέζε – *Οργισμένο είδωλο***</br> 2. Τζόναθαν Ντέμι – *Μέλβιν και Χάουαρντ*</br> 3. Ζαν-Λυκ Γκοντάρ – *Ο σώζων εαυτόν σωθήτω*

### Καλύτερος Ηθοποιός

1. **Πίτερ Ο' Τουλ – *Στάντμαν, ο ριψοκίνδυνος δραπέτης***</br> 2. Ρόμπερτ Ντε Νίρο – *Οργισμένο είδωλο*</br> 3. Ρόμπερτ Ντιβάλ – *Ο κληρονόμος της βίας*

### Καλύτερη Ηθοποιός

1. **Σίσι Σπέισεκ – *Η κόρη του ανθρακωρύχου***</br> 2. Μαίρη Τάιλερ Μουρ – *Συνηθισμένοι άνθρωποι*</br> 3. Γκόλντι Χον – *Ενα τρελό ζιζάνιο*

### Καλύτερος Β' Ανδρικός Ρόλος

1. **Τζο Πέσι – *Οργισμένο είδωλο***</br> 2. Τίμοθι Χάτον – *Συνηθισμένοι άνθρωποι*</br> 3. Τζέισον Ρόμπαρντς – *Μέλβιν και Χάουαρντ*

### Καλύτερος Β' Γυναικείος Ρόλος

1. **Μέρι Στίνμπεργκεν – *Μέλβιν και Χάουαρντ***</br> 2. Ντέμπρα Ουίνγκερ – *Ο καουμπόι των πόλεων*</br> 3. Κάθι Μοριάρτι – *Οργισμένο είδωλο*

### Καλύτερο Σενάριο

1. **Μπο Γκόλντμαν – *Μέλβιν και Χάουαρντ***</br> 2. Τζον Σέιλς – *Οι 7 από το Secaucus*</br> 3. Ζαν Γκρουόλ – *Ο θείος μου από την Αμερική*

### Καλύτερη Φωτογραφία

1. **Μάικλ Τσάπμαν – *Οργισμένο είδωλο***</br> 2. Φρέντι Φράνσις – *Ο άνθρωπος ελέφαντας*</br> 3. Γκισλέν Κλοκέ και Τζέφρι Άνσγουορθ – *Τες, γλυκιά μου ξαδέλφη*

Παραπομπές
----------

1. ↑  Maslin, Janet (7 January 1981). «'Melvin and Howard' is chosen as best film». *The New York Times*.. Ανακτήθηκε στις 3 January 2018.
2. ↑  «Society Of Film Critics Picks Melvin And Howard». *The Palm Beach Post*. . [*νεκρός σύνδεσμος*]

Εξωτερικοί σύνδεσμοι
--------------------

* Προηγούμενα Βραβεία
Τα **16α Βραβεία της Εθνικής Ένωσης Κριτικών των ΗΠΑ**, που απονεμήθηκαν στις 5 Ιανουαρίου 1982, τίμησαν την καλύτερη κινηματογραφική παραγωγή του 1981.

Νικητές
-------

### Καλύτερη Ταινία

1. ***Ατλάντικ Σίτι***</br> 2. *Οι κόκκινοι*</br> 3. *Τον λέγαν πρίγκιπα της πόλης*</br> 4. *Pixote: Το χαμίνι του Σάο Πάολο*</br> 5. *Αναπάντεχα δολάρια*

### Καλύτερος Σκηνοθέτης

1. **Λουί Μαλ – *Ατλάντικ Σίτι***</br> 2. Σίντνεϊ Λουμέτ – *Τον λέγαν πρίγκιπα της πόλης*</br> 3. Έκτορ Μπαμπένκο – *Pixote: Το χαμίνι του Σάο Πάολο*

### Καλύτερος Ηθοποιός

1. **Μπαρτ Λάνκαστερ – *Ατλάντικ Σίτι***</br> 2. Τζιν Χάκμαν – *Οι καλύτερές μας νύχτες*</br> 3. Χένρι Φόντα – *Στη χρυσή λίμνη*

### Καλύτερη Ηθοποιός

1. **Μαρίλια Πέρα – *Pixote: Το χαμίνι του Σάο Πάολο***</br> 2. Φέι Ντάναγουεϊ – *Αποκαλύψεις για μια γυναίκα*</br> 3. Ντάιαν Κίτον – *Οι κόκκινοι*

### Καλύτερος Β' Ανδρικός Ρόλος

1. **Ρόμπερτ Πρέστον – *Ροζ σκάνδαλα***</br> 2. Τζέρι Όρμπακ – *Τον λέγαν πρίγκιπα της πόλης*</br> 3. Τζακ Νίκολσον – *Οι κόκκινοι*

### Καλύτερος Β' Γυναικείος Ρόλος

1. **Μορίν Στέιπλετον – *Οι κόκκινοι***</br> 2. Μόνα Γουόσμπουρν – *Στίβι, μια ιστορία σε πρώτο πρόσωπο*</br> 3. Λάιζα Άιχορν – *Cutter's Way*

### Καλύτερο Σενάριο

1. **Τζον Γκουάρε – *Ατλάντικ Σίτι***</br> 2. Γουόρεν Μπίτι και Τρέβορ Γκρίφιθς – *Οι κόκκινοι*</br> 3. Ντένις Πότερ – *Αναπάντεχα δολάρια*</br> 3. Τζέι Πρέσον Άλεν και Σίντνεϊ Λουμέτ – *Τον λέγαν πρίγκιπα της πόλης*

### Καλύτερη Φωτογραφία

1. Γκόρντον Γουίλις – *Αναπάντεχα δολάρια*</br> 2. Βίλμος Σίγκμοντ – *Ο δολοφόνος του μεσονυχτίου*</br> 3. Βιτόριο Στοράρο – *Οι κόκκινοι*

Παραπομπές
----------

1. ↑  Maslin, Janet (5 January 1982). «'Atlantic City' wins critics' prizes». *The New York Times*.. Ανακτήθηκε στις 3 January 2018.
2. ↑  «'Atlantic City' takes top critics awards». *The Montreal Gazette*. 6 January 1982.. Ανακτήθηκε στις 3 January 2018.
3. ↑  Carroll, Kathleen (6 January 1982). «'Atlantic City' Named Best Picture». *Toledo Blade*.. Ανακτήθηκε στις 3 January 2018.

Εξωτερικοί σύνδεσμοι
--------------------

* Προηγούμενα Βραβεία
Η **Αντράκλα** ή **ανδράχλη** ή **γληστρίδα** (επιστ. ***Ανδράχνη η ολησθηρίς***, *Πορτουλάκη η λαχανώδης*, στα λατ. *Portulaca oleracea*) είναι είδος του γένους *Πορτουλάκη*. Είναι γνωστό σαλατικό που φύεται άφθονα, χωρίς ιδιαίτερη καλλιέργεια κυρίως σε λαχανόκηπους. Στην Ελλάδα, σε πολλά μέρη, εκτός από τις παραπάνω ονομασίες λέγεται και *αντραχλίδα* ή *σκλιμίτσα* ή *χοιροβότανο* ή *τρευλό* ή *γλυστιρίδα*.

Χρήση
-----

Αντράκλα σε σαλάτα.
Χρησιμοποιείται σε σαλάτες ως δροσιστικό και θεωρείται, ως βότανο, κατάλληλο καθαρτικό του αίματος, καθώς επίσης και διουρητικό. Πολλές φορές καθίσταται ενοχλητικό στους λαχανόκηπους λόγω της αφθονίας του όπου η εκρίζωσή του θα πρέπει να γίνει πριν ανθίσει και "σποριάσει" που ομολογουμένως οι σπόροι του είναι πολυπληθείς και πολύ μικροί. Επίσης ένα είδος αντράκλας καλλιεργείται ιδιαίτερα ως καλλωπιστικό φυτό επειδή παράγει άνθη όλο το καλοκαίρι.
Σημειώνεται επίσης ότι στην Ινδία είδος αντράκλας χρησιμοποιείται για επούλωση επίπονων πληγών.

Άλλα είδη
---------

Πολλοί αντιπρόσωποι της οικογένειας των πορτουλακοειδών καλλιεργούνται ως διακοσμητικά, όπως η *Πορτουλάκη η μεγανθής* (*Portulaca grandiflora*) που είναι και αυτή μονοετής πόα με ωραία άνθη διαφόρων χρωμάτων που καλλιεργείται και στην Ελλάδα.

### Λαογραφία

Σε πολλά μέρη της Ελλάδας αν κάποιος μιλά γρήγορα και συνέχεια, οι συνομιλητές του να τον παρατηρούν με την ερωτηματική φράση: "*γλυστρίδα έφαγες;*", σύμφωνα με τη λαϊκή δοξασία ότι η κατανάλωση αντράκλας επιφέρει ευφράδεια και ταχύτητα λόγου.

Παραπομπές
----------

1. ↑  *Φυτολογία*, σ.144, Εκδοτική Αθηνών, 1983
2. ↑  Ινστιτούτο Νεοελληνικών Σπουδών (Ίδρυμα Μανόλη Τριανταφυλλίδη) (1998). *Λεξικό της κοινής Νεοελληνικής*. ISBN 960-231-085-5. [*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αντράκλα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αντράκλα** |


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Μυρωδικά και μπαχαρικά |
| --- |
|  |
| Μυρωδικά | 
* Αγριοσέλινο
* Άνηθος
* Βασιλικός
* Γλυστρίδα
* Δάφνη
* Δενδρολίβανο
* Δυόσμος
* Εστραγκόν
* Θρούμπι
* Θυμάρι
* Καυκαλήθρα
* Κόλιαντρος
* Λεβάντα
* Λουίζα
* Μαϊντανός
* Μάραθος
* Ματζουράνα
* Μελισσόχορτο
* Μέντα
* Μπουράντζα
* Μολόχα
* Μυρώνι
* Ρίγανη
* Σαλέπι
* Σέλινο
* Σχοινόπρασο
* Ταραξάκο
* Ύσσωπος
* Φασκόμηλο
* Φλισκούνι
 | Μέντα Κανέλα |
|  |
| Μπαχαρικά | 
* Άγριο κύμινο
* Άνηθος (σπόροι)
* Βανίλια
* Γαρίφαλο
* Γλυκάνισος
* Κανέλα
* Κάρδαμο
* Kασσία
* Κιτρινόριζα
* Κόλιαντρος (σπόροι)
* Κρόκος
* Κύμινο
* Μαϊντανός (σπόροι)
* Μάραθος (σπόροι)
* Μαύρο κάρδαμο
* Μαύρο κύμινο
* Μαυροκούκι
* Μαχλέπι
* Μοσχοκάρυδο
* Μπαχάρι
* Μπούκοβο
* Παπαρουνόσπορος
* Πάπρικα
* Πιπέρι
* Πιπερόριζα
* Σέλινο (σπόροι)
* Σινάπι
* Σκόρδο
* Σουμάκι
* Σουσάμι
* Τόνκα
* Τριγωνίσκος
* Τσίλι
 |

 |
Η **Τάμπα** (αραβικά: طابا‎) είναι μικρή αιγυπτιακή πόλη κοντά στο βόρειο άκρο του Κόλπου της Άκαμπα, στο Κυβερνείο Νοτίου Σινά. Η Τάμπα είναι η τοποθεσία της πιο πολυσύχναστης συνοριακής διέλευσης της Αιγύπτου με το Εϊλάτ (Ισραήλ). Αποτελεί συχνό σημείο διακοπών για ντόπιους και τουρίστες, ειδικά για εκείνους που ταξιδεύουν από το Ισραήλ προς άλλους προορισμούς στην Αίγυπτο. Είναι το βορειότερο θέρετρο στη Ριβιέρα της Ερυθράς Θάλασσας στην Αίγυπτο.

Προστατευόμενη Περιοχή της Τάμπα
--------------------------------

Νοτιοδυτικά της Τάμπα, βρίσκεται μια προστατευόμενη περιοχή 3.590 τετραγωνικών χιλιομέτρων που περιλαμβάνει γεωλογικούς σχηματισμούς όπως σπηλιές, μια σειρά από κοιλάδες και ορεινά περάσματα. Στην περιοχή υπάρχουν και μερικές φυσικές πηγές. Η περιοχή έχει 25 είδη θηλαστικών, 50 είδη πτηνών και 24 είδη ερπετών.

Συλλογή
-------

* Συνοριακή διέλευση της ΤάμπαΣυνοριακή διέλευση της Τάμπα
* Συνοριακή διέλευση της Τάμπα (Δεκέμβριος 2010)Συνοριακή διέλευση της Τάμπα (Δεκέμβριος 2010)
* Η Τάμπα από το διάστημαΗ Τάμπα από το διάστημα
* Νησί του ΦαραώΝησί του Φαραώ
* Όρμος της ΤάμπαΌρμος της Τάμπα
* Αεροφωτογραφία της ΤάμπαΑεροφωτογραφία της Τάμπα

Παραπομπές
----------

1. ↑  DK. *DK Eyewitness Travel Guide: Egypt*. DK Publishing; 2 de febrero de 2016. (ISBN 978-1-4654-5320-4). p. 334–.
2. ↑  Friedman, Thomas L.; Times, Special to the New York (23 de septiembre de 1986). «THE TALK OF TABA; A DISPUTED SLICE OF SINAI IS TAKING IT ALL IN STRIDE» (στα αγγλικά). *The New York Times*. ISSN 0362-4331.. Ανακτήθηκε στις 14 de octubre de 2017.
3. ↑  Taba, Protected Area of Egypt Consultado el 20 de abril de 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons
Η περίπλοκη δομή της ***κεδρόλης***, με 15 άτομα άνθρακα, ως ένα τυπικό σεσκιτερπενοειδές (τριών ισοπρένιων)
Η **κεδρόλη** είναι φυσική σεσκιτερπενική αλκοόλη που απαντάται στο αιθέριο έλαιο των κωνοφόρων ειδών (λ.χ. έλαιο κέδρου), ιδίως στα γένη *Cupressus* (π.χ. κυπαρίσσι) και *Juniperus* (π.χ. στην κοινή άρκευθο). Έχει επίσης εντοπιστεί στο είδος *Origanum onites*, ένα φυτό που σχετίζεται με τη ρίγανη. Οι κύριες χρήσεις του είναι στη χημεία των αρωματικών ενώσεων. Αποτελεί περίπου το 19% του ελαίου από ξύλο άρκευθου *Juniperus ashei* και το 15,8% του ελαίου της άρκευθου της Βιρτζίνια*, Juniperus virginiana*.

Ωφέλειες
--------

Η κεδρόλη δεν έχει αποδειχθεί ότι είναι τοξική για τον άνθρωπο. Έχει βρεθεί ότι προσδίδει αντιοξειδωτικές και αντιφλεγμονώδεις ωφέλειες, μαζί με άλλα ευεργετικά αποτελέσματα. Σε δοκιμές ευαισθητοποίησης του δέρματος, 2 στα 20 άτομα έδειξαν αρνητικές επιδράσεις και στο δεύτερο τεστ δεν βρέθηκε καμιά ευαισθησία. 

Αυτή η ένωση και άλλες παρόμοιες έχουν βρεθεί ότι διαθέτουν αντισηπτική, αντιφλεγμονώδη, αντισπασμωδική, τονωτική, στυπτική, διουρητική, ηρεμιστική, εντομοκτόνο και αντιμυκητιακή δράση *in vitro*. Η κεδρόλη και οι συγγενικές σε αυτή ενώσεις χρησιμοποιούνται παγκοσμίως στην παραδοσιακή ιατρική και στα καλλυντικά. Τα αποτελέσματα μελέτης του 2015 δεικνύουν ότι η κεδρόλη προσελκύει έντονα τα θηλυκά κουνούπια που είναι σε εγκυμοσύνη, και τα οποία μπορούν να χρησιμοποιηθούν για τη δημιουργία παγίδων με δόλωμα κεδρόλης.

Δείτε επίσης
------------

* Κεδρίνη, ένα άλλο σεσκιτερπένιο του αιθέριου ελαίου της άρκευθου (*Juniperus spp.*)

Παραπομπές
----------

1. ↑  Connolly, JD, επιμ. (1991). *Dictionary of Terpenoids*. 1 Mono- and sesquiterpenoids. Chapman&Hall. ISBN 0-412-25770-X.
2. ↑  Breitmeier, E (2006). *Terpenes: flavors, fragrances, pharmaca, pheromones*. Wiley-VCH. σελίδες 46–47. ISBN 3-527-31786-4.
3. ↑  Susan Barclay-Nichols. «Point of Interest!». *swiftcraftymonkey.blogspot.com*.
4. ↑  Jeong, H. U.; Kwon, S. S.; Kong, T. Y.; Kim, J. H.; Lee, H. S. (2014). «Inhibitory effects of cedrol, β-cedrene, and thujopsene on cytochrome P450 enzyme activities in human liver microsomes». *Journal of Toxicology and Environmental Health. Part A* **77** (22–24): 1522–32. doi:10.1080/15287394.2014.955906. PMID 25343299.
5. ↑  «Cedrol». *TOXNET: Toxicology Data Network*.
6. ↑  Lindh, Jenny; Okal, Michael (March 2015). «Discovery of an oviposition attractant for gravid malaria vectors of the Anopheles gambiae species complex». *Malaria Journal* **14** (119): 119. doi:10.1186/s12936-015-0636-0. PMID 25885703. PMC 4404675. .
Ο **Τζόσιας Μόλι**  (Josias Moli, γενν. στις 19 Αυγούστου 1954) είναι πολιτικός από το Βανουάτου, πρώην πρόεδρος της Βουλής και πρώην υπηρεσιακός πρόεδρος της μικρής νησιωτικής χώρας. Είναι μέλος του κόμματος Ένωση Μετριοπαθών Κομμάτων.

Προεδρία
--------

Έγινε προσωρινός πρόεδρος και πρόεδρος του Κοινοβουλίου στις 28 Ιουλίου του 2004. Διαδέχθηκε σε αμφότερα τα αξιώματα το Ρότζερ Αμπιούτ, ο οποίος ηττήθηκε στις βουλευτικές εκλογές του 2004. Με βάση το Σύνταγμα, ο Πρόεδρος της Βουλής αναλαμβάνει και υπηρεσιακός Πρόεδρος όταν το Κοινοβούλιο δεν έχει ακόμα εκλέξει Πρόεδρο, κάτι που ήταν απαραίτητο μετά την καθαίρεση του Άλφρεντ Μασένγκ. Ο Μόλι απώλεσε τη θέση του προσωρινού προέδρου όταν εξελέγη από το Κοινοβούλιο και τους επικεφαλής των περιοχών ένας νέος πρόεδρος, στις 16 Αυγούστου του 2004. Ήταν το τέταρτο πρόσωπο που υπηρέτησε στο αξίωμα του Προέδρου του Βανουάτου σε 4 μήνες. Τον διαδέχθηκε ο Καλκότ Ματασκελέκελε, ο οποίος εξελέγη πρόεδρος από ειδικό σώμα. Ο Μόλι απώλεσε και το αξίωμα του προέδρου της Βουλής, τον Δεκέμβριο του 2004, όταν η κυβέρνηση του Σερζ Βοχόρ αντικαταστάθηκε από νέα κυβέρνηση με αρχηγό τον Χαμ Λίνι.

Παραπομπές
----------

1. ↑  Radio New Zealand International Αρχειοθετήθηκε 2011-05-22 στο Wayback Machine. *Vanuatu selects Kalkot Mataskelekele as President, 16-8-2004*,

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Josias Moli  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Πρόεδροι του Βανουάτου |
| --- |
|  |
| 
* Τζορτζ Καλκόα
* Φρέντερικ Καρλομουάνα Τιμακάτα1
* Τζορτζ Καλκόα
* Ονέιν Ταχί1
* Φρέντερικ Καρλομουάνα Τιμακάτα
* Άλφρεντ Μασένγκ1
* Ζαν Μαρί Λεγιέ Λενελγκάου
* Έντουαρντ Ναταπέι 1
* Τζον Μπανί
* Ρότζερ Αμπιούτ1
* Άλφρεντ Μασένγκ 2
* Τζόσιας Μόλι1
* Καλκότ Ματασκελέκελε
* Μαξίμ Καρλότ Κορμάν1
* Ιόλου Άμπιλ
* Φιλίπ Μπεντορό1
* Μπόλντουιν Λόνσντεϊλ
* Έσμον Σάιμον1
* Τάλις Ομπέντ Μόουζες
* Σέουλον Σίμιον1
* Νικενίκε Βουρομπαράβου
 |  |
|  |
| 
1 Υπηρεσιακός πρόεδρος. 2 Ακυρώθηκε η εκλογή του |

 |
Ο **Άσσι Αζάρ** (Εβραϊκά: אסי עזר; γ. 10 Ιουνίου 1979) είναι Ισραηλινός τηλεοπτικός παρουσιαστής. Συμπαρουσιάζει το *Big Brother - Israel* με τον Ερέζ Ταλ από το 2015 και το *The Next Star* με την Rotem Sela. Ο Αζάρ θα συμπαρουσιάσει τον Διαγωνισμό Τραγουδιού Eurovision 2019 στο Τελ Αβίβ.

Πρόωρη ζωή
----------

Ο Αζάρ γεννήθηκε στο Χολόν του Ισραήλ. Έχει καταγωγή από Μπουκάριους και Εμενίτες Εβραίους descent.

Καριέρα
-------

Το πρώτο πρόγραμμα του ήταν το διαδικτυακό τηλεοπτικό σόου *KIK*. Τα χρόνια 2004–2005 ο Άσσι συμπαρουσίασε το νεανικό σόου *Exit*. Αργότερα συμμετείχε στα προγράμματα *The Show*, *Good Evening with Guy Pines* και *The Champion: Locker Room*, όπως επίσης και στα σατιρικά προγράμματα *Trapped 24* και *Talk to My Agent*.

Στις 25 Ιανουαρίου 2019, ανακοινώθηκε ότι θα παρουσιάσει τον Διαγωνισμό Τραγουδιού της Eurovision 2019 στο Τελ Αβίβ μαζί με τους Λούσι Αγιούμπ, Ερέζ Ταλ και Μπαρ Ρεφαέλι. Αργότερα αναφέρθηκε ότι ο Ταλ και η Ρεφαέλι θα είναι οι κύριοι παρουσιαστές, ενώ οι Αζάρ και Αγιούμπ θα είναι οι παρουσιαστές του green room.

Προσωπική ζωή
-------------

Ο Αζάρ επί σκηνής, 2008
Το 2005 ο Αζάρ έκανε coming out ως ομοφυλόφιλιος. Λίγο αργότερα, ξεκίνησε να δημιουργεί την ταινία ντοκιμαντέρ, *Mom and Dad: I Have Something to Tell You*.

Στις 11 Απριλίου 2016, ο Αζάρ παντρέυτηκε τον Καταλανό φίλο του Άλμπερτ Εσκολά σε μια τελετή στη Βαρκελώνη.

Ο Αζάρ είναι συνήγορος των δικαιωμάτων των ΛΟΑΤ. Το 2009, ήταν στη λίστα με τους 100 γκέι με την μεγαλύτερη επιρροή, σύμφωνα με το *OUT Magazine*.

Δείτε επίσης
------------

* Κατάλογος παρουσιαστών της Eurovision

Παραπομπές
----------

1. 1 2  Azar on nrg.co.il (Εβραϊκά)
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Σεπτεμβρίου 2017. Ανακτήθηκε στις 26 Ιανουαρίου 2019.
3. ↑  Zwart, Josianne. «Bar Refaeli, Erez Tal, Assi Azar & Lucy Ayoub to host Eurovision 2019!». *eurovision.tv*. Ανακτήθηκε στις 25 Ιανουαρίου 2019.
4. ↑  «Meet the Eurovision 2019 hosts: Bar Refaeli, Erez Tal, Assi Azar and Lucy Ayoub». *wiwibloggs.com*. 25 Ιανουαρίου 2019. Ανακτήθηκε στις 26 Ιανουαρίου 2019.
5. ↑  "Assi Azar comes out", ynet, March 31, 2005. (Εβραϊκά)
6. 1 2 3  «ASSI AZAR: Israeli TV personality and gay rights advocate». Cornell University. Spring 2015. Ανακτήθηκε στις 24 Ιουνίου 2015.

Επιπλέον ιστοσελίδες
--------------------

 Πολυμέσα σχετικά με το θέμα  Assi Azar στο Wikimedia Commons

* Ασσί Αζάρ στην IMDb

|  |  |  |
| --- | --- | --- |
| Προκάτοχος Καταρίνα Φουρτάντο, Ντανιέλα Ρουά, Σίλβια Αλμπέρτο & Φιλομένα Καουτέλα | **Παρουσιαστές Διαγωνισμού Τραγουδιού Eurovision**2019μαζί με τους Ερέζ Ταλ, Μπαρ Ρεφαέλι & Λούσι Αγιούμπ | Διάδοχος Σαντάλ Γιάνσεν, Εντσίλια Ρόμπλεϊ, Γιαν Σμιτ & Νίκι ντε Γιάγκερ |